**MINIMUM KÖVETELMÉNYEK**

**2. ÉVFOLYAM**

**Matematika:**

Fogalmak: Több, kevesebb, ugyanannyi, kisebb, nagyobb, egyenlő, összeg, összeadandó, tag, különbség, kisebbítendő, kivonandó, szorzat, tényező, osztandó, osztó, hányados, maradék, számegyenes, művelet, zárójel, páros, páratlan, egy- és kétjegyű számok, darabszám, sorszám, tőszám, felcserélhetőség, szorzótábla, bennfoglaló tábla, sorozat, számsorozat, növekvő, csökkenő, szabály, egyenes és görbe vonal, szimmetria, mértékegység, hosszúság, űrtartalom, tömeg, idő, mérőeszköz, síkidom, test. síkidom, táblázat,

* + **Gondolkodási módszerek alapozása**

A tanuló:

* + - tudja halmazok számosságát megállapítani és összehasonlítani;
		- tudjon halmazokat képezni adott tulajdonság alapján;
		- nevezze meg kiválogatott elemek közös tulajdonságát;
		- legyen képes összefüggések megfigyelésére, leolvasására, megfogalmazására;
		- tudja állítások igazságát eldönteni, igaz állításokat fogalmazni;
		- legyen képes tárgyakat, számokat sorba rendezni adott szempont szerint;
		- készítsen nyitott mondatot ábráról, szövegről, tegye igazzá behelyettesítéssel, próbálgatással;
		- ismerje az egyszerű szöveges feladat megoldásának menetét;
		- ismerjen fel és képezzen számsorozatokat adott szabály alapján; – összetartozó elempárok keresése.
	+ **Számtan, algebra**

A tanuló:

* + - tudjon tárgyakat meg- és leszámolni egyesével, kettesével, ötösével, tízesével;
		- ismerje a számok nevét és jelét 100-as számkörben;
		- tudjon számokat összehasonlítani nagyság szerint, sorba rendezni 100-as számkörben;
		- találja meg a számok helyét a számegyenesen;
		- ismerje fel a számok összegalakját, különbségalakját, kéttényezős szorzatalakját, és hányados-alakját;
		- tudja értelmezni az összeadást, kivonást, szorzást, osztást 100-as számkörben;
		- végezze el az összeadást, kivonást, pótlást eszközhasználat nélkül 100-as számkörben;
		- ismerje biztonságosan a szorzó és bennfoglaló táblát
		- ismerje fel a műveletek közötti kapcsolatokat; – tudjon megoldani egyszerű szöveges feladatokat.
	+ **Geometria, mérés**

A tanuló:

* + - ismerje fel a téglalapot, a négyzetet, a háromszöget, a kört
		- ismerje fel a testek tulajdonságait (élek, lapok, csúcsok);
		- tudjon alakzatokat csoportosítani, válogatni megadott szempont szerint

 – ismerje és használja helyesen a mérőeszközöket

**Magyar nyelv és irodalom**

**Magyar irodalom:** Beszédkészség, szóbeli/írásbeli szövegalkotás és a megértés fejlesztése. Olvasás, az írott szöveg megértése.

Fogalmak:

Tempó, ritmus, szünet, hangerő, hangsúly, arcjáték, tekintet, testtartás, bemutatkozás, bemutatás, köszönés, megszólítás, kérés, köszönetnyilvánítás. Népköltészet, műköltészet; mese, mesekezdés, mesebefejezés, főszereplő, mellékszereplő, vers, verses mese, versszak, verssor, rím.

* Szóbeli és írásbeli közlések, utasítások megértése.
* Kérdésekre értelmes, rövid válaszadás.
* A mindennapi kommunikáció alapformáinak alkalmazása a szokás szintjén: köszönés, bemutatkozás, megszólítás, kérdezés, kérés, köszönetnyilvánítás, köszöntés a felnőttekkel és a társakkal való kapcsolatokban.
* Feldolgozott szövegek megértésének igazolása: válaszadás kérdésekre, tartalom elmondása tanítói segítséggel.
* Ismert szöveg gyakorlás utáni folyamatos felolvasása.
* A vers és a próza megkülönböztetése.

Memoriterek:

Weöres Sándor: Sehallselát Dömötör

Petőfi Sándor: Itt van az ősz, itt van újra… (részlet) 1-2. vsz. és a 6. vsz

Weöres Sándor: A galagonya

Szabó Lőrinc: Csigabiga

József Attila: Altató

Petőfi Sándor: Anyám tyúkja

Petőfi Sándor: Nemzeti dal 1-2.vsz.

Locsolóvers népköltés

**Magyar nyelv:** Az íráshasználat fejlesztése. Nyelvtani és nyelvhelyességi ismeretek tudatosítása és alkalmazása.

Fogalmak: kisbetű, nagybetű; margó, hang, betű; ábécé; betűrend, egyjegyű betű, kétjegyű betű, háromjegyű betű; magánhangzó, mássalhangzó; szó, mondat, szöveg; szótő, toldalék, kijelentő mondat, kérdő mondat, elválasztás, szótag; pont, kérdőjel, felkiáltójel.

* A magyar ábécé ismerete, szavak, nevek betűrendnek megfelelő sorba rendezése.
* A magánhangzók és a mássalhangzók megkülönböztetése; az időtartam helyes jelölése szóban és írásban.
* Szavak, szószerkezetek, két-három kijelentő és kérdő mondat helyes leírása másolással, tollbamondás után.
* A kiejtéssel megegyezően írt rövid szavak biztos helyesírása.
* 20 begyakorolt szóban a j/ly helyes jelölése.
* Szavak szótagolása, elválasztása.
* Szöveg tagolása mondatokra.
* A kijelentő és a kérdő mondat felismerése, megnevezése, helyesírása.
* A szótő és a toldalék felismerése, jelölése szavakban.

**Környezet:**

1. **Hol élünk?**

Fogalmak:település, tanya, falu, város, alaprajz, térkép

Követelmények:A tanuló:legyen képes a különböző településfajták felismerésére és jellemezze azokat,tudja saját lakóhelyét, címét, annak néhány nevezetességét,ismerje fel a közlekedési eszközöket és tudja csoportosítani őket (szárazföldi, vízi légi)

1. **Az erdő életközössége**

Fogalmak: élőhely, erdő szintjei (talaj,- avar, -cserje,-lombkorona-szint), fa, bokor-cserje, életközösség, erdő állatai (madarak emlősök, rovarok),erdei növények

Követelmények: A tanuló: tudja felsorolni az erdő szintjeit pontosan megnevezve azokat, ismerje fel a fa és a bokor részeit, azok hasonlósága és különbözősége által, soroljon fel néhány erdei növényt és állatot a szintekhez kapcsolódóan, tudja elmondani a madarak, emlősök és a rovarok jellemző tulajdonságait, táplálékait, alakuljon ki környezettudatos gondolkodása a természetvédelem formáinak megismerése által

1. **Testünk, életműködésünk**

Fogalmak: testrészek, érzékszerveink, életfeltételek, életjelenségek egészséges életmód, betegség, megelőzés, napirend, egészséges táplálkozás,

Követelmények:A tanuló:ismerje és nevezze meg a fő testrészeket (fej, törzs végtagok),tudjon elmondani néhány életfeltételt és életjelenséget,ismerje fel és nevezze meg az 5 érzékszervet, azok funkcióit,sorolja fel az egyes életkori szakaszokat,tudja megkülönböztetni az egészséges és a beteg állapotot,tudja elmondani, hogyan kerülhetők el a betegségek,ismerje az egészséges táplálkozás alapvető szabályait

1. **Anyagok a környezetünkben**

Fogalmak: halmazállapot (szilárd, folyékony, légnemű), halmazállapot-változások, időjárás elemei, hőmérséklet, csapadék fajták

Követelmények: A tanuló: ismerje fel a környezetében lévő tárgyak, érzékelhető tulajdonságait (szín, forma, anyag), ismerje és alkalmazza az anyagok mérhető tulajdonságait (tömeg, hosszúság, űrtartalom) mérőeszközök segítségével, tudjon csoportosítani halmazállapot szerint, ismerje fel a halmazállapot-változást (olvadás, oldódás, fagyás, forrás) és fogalmazza meg annak okát, tudja az évszakokra jellemző időjárást, időjárási jelenségeket, ismerje fel és nevezzen meg néhány csapadékfajtát